Стезихор
Музо
изличи в паметта си войните…

Превод от старогръцки: Борислав Георгиев, 1970

chitanka.info

Музо — изличи в паметта си войните,

заедно с мен възслави

сватбите на боговете,

богатия пир на мъжете

и трапези честити.

… За туй, че цар Тиндар[1],

принасяйки на всички богове

различни жертвоприношения,

пропуснал само Афродита,

дарителката на сладости,

тя — разгневената —

направи дъщерите му

двубрачни и трибрачни,

и безбрачни — напуснати от своите мъже.

[1] Цар Тиндар — или Тиндарей, син на Ойбал, цар а Спарта, мъж на Леда, баща на Тиндаридите — Кастор, Полидевк, Климтемнестра и Елена. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.